Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: A közhasznú szervezetekről szóló 1997. évi CLVI. törvény 8. és 9. §-ában meghatározott összeférhetetlenségi
Paragraph Index: 350

5. A közalapítvány gazdálkodása A közalapítvány — törzsvagyon gyarapítása érdekében — másodlagos, közhasznú céljainak megvalósítása érdekében gazdasági-vállalkozási tevékenységként nyomtatott, sokszorosított anyagok kiadását, előadás és rendezvény szervezését és ezek teljes körű lebonyolítását, sporttevékenységet, a közalapítvány számára pénzforrások felkutatását és szerzését, sportesemények szervezését és lebonyolítását folytathatja. Ezen tevékenységek TEÁOR számok szerint az alábbiak: 2211 Könyvkiadás 2213 Időszaki kiadvány 2214 Hangfelvétel kiadás 2215 Egyéb kiadvány 7414 Üzletviteli tanácsadás 7440 Hirdetés 7484 Máshova nem sorolt gazdasági tevékenységet segítő szolgáltatás 9133 Máshova nem sorolt egyéb közösségi, társadalmi tevékenysége 9261 Sportpályák és stadionok működtetése 9262 Egyéb sporttevékenység A közalapítvány céljainak elérésére, tevékenysége gyakorlása során a közalapítvány vagyona — a törzsvagyon kivételével — és annak hozadékai használhatók fel. A közalapítvány gazdálkodása során elért eredményét nem osztja fel, azt a jelen okiratban meghatározott tevékenységére fordítja. Olyan felajánlást, vagyoni hozzájárulást, amely a közalapítványi célra közvetlenül nem hasznosítható, értékesíteni kell, s az így befolyt összeget kell a közalapítvány vagyonába helyezni. Az Iroda elkülönítetten tartja nyilván az alapítói vagyont és a törzsvagyont, valamint a csatlakozók által juttatott vagyont. A kuratórium minden év március 31-éig az alapítónak beszámol a közalapítvány előző évi működéséről, gazdálkodásáról és vagyoni helyzetéről. E rendelkezést 1999. évtől kell alkalmazni. E beszámolót és a közhasznúsági jelentést meg kell küldeni az alapítónak, a belügyminiszternek és az Országos Testnevelési és Sporthivatal elnökének. A kuratóriumnak a közhasznúsági jelentés elkészültét és a betekintés lehetőségének leírását, a közalapítvány mérlegét, valamint a felügyelő bizottság jelentését egy országos napilapban közzé kell tennie. A közalapítvány az éves beszámolóját évente könyvvizsgálóval köteles auditáltatni. A könyvvizsgáló kiválasztása

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes